Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 222

1. Táblázat: Használt szeparátorok Kód Típus Leírás Hexadecim ális érték Decimális érték US Egységszeparátor Információs egységeket választ el 1F RS Rekordszeparátor Almezőket választ el 1E GS Csoportszeparátor Mezőket választ el 1D FS Fájlszeparátor Logikai rekordokat választ el 1C 2.2 A rekordok felépítése A mezőcímkézett logikai rekordoknál minden használt információs mezőt ennek a szabványnak megfelelően kell megszámozni. Minden mező formátuma a logikai rekord típusának számából és az ezt követő pontból („.”), egy mezőszámból és az ezt követő kettőspontból („:”), majd a mezőhöz tartozó megfelelő információból áll. A mezőcímkézett szám bármilyen 1-9 számjegyű szám lehet a pont és a kettőspont közt. Egész számú mezőszámként értelmezendő. Ebből adódóan a „2.123:” mezőszám egyenértékű a „2.000000123:” mezőszámmal, és ugyanúgy értelmezendő. Ebben a dokumentumban példaképp egy háromszámjegyű számot fogunk használni az itt leírt mezőcímkézett logikai rekordokban lévő fájlok megszámozásához. A mezőszámok formátuma „TT.yyy:” lesz, ahol „TT” az egy vagy két karakterből álló rekordtípust jelöli, és utána egy pont áll. A következő három karakter a megfelelő mezőszámot jelzi, utána egy kettőspont van. A kettőspont után jön a leíró ASCII-információ, vagy a képadatok. Az 1. és 2. típusú logikai rekordok csak ASCII-szövegből álló adatmezőkből állnak. A rekord teljes hossza (beleértve a mezőszámokat, kettőspontokat és a szeparátor karaktereket) az egyes 2007/147/II. szám rekordtípusokon belül az első ASCII-mezőként rögzítendő. Az „FS” ASCII fájlszeparátor karakter (amely a logikai rekord vagy a tranzakció végét jelöli) az ASCII információ utolsó karaktere után kell, hogy következzen, és bele kell számítani a rekord hosszába. A mezőcímkézési koncepcióval ellentétben a 4. típusú rekordok csak bináris adatokat tartalmaznak, amelyeket sorba állított, fix hosszúságú bináris mezőkként rögzítenek. A rekord teljes hossza minden rekord első 4 bájtos bináris mezőjében rögzítendő. Ehhez a bináris rekordhoz sem a rekordszámot, illetve a pontot, sem a mezőazonosító számot és a kettőspontot nem kell rögzíteni. Továbbá, mivel ennek a rekordnak minden mezőhossza fix, vagy meghatározott, a négy szeparátor karakter („US”, „RS”, „GS”, vagy „FS”) egyike sem értelmezendő másként, mint bináris adat. A bináris rekordnál az „FS” karaktert nem kell rekordszeparátor vagy tranzakció végét jelentő karakterként használni. 3.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes